園中錦被花始開一枝紅白二色趙守以二詩見報依韻答之  其二
作者：鄭剛中
朝代：宋

paragraphs: 機上紅，江頭紅，其織其濯皆春風。
平鋪豈是寶刀翦，怯日尚用輕煙籠。
何人不置芙蓉帳，置向山園寂寞中。
欲尋詩句贊天巧，亂蘤秀發詩不工。
一枝和露奉明牧，知我陋室非所容。
果然花去玉爲報，瑣細換得光玲瓏。
頹然只擁公孫布，曉枕不知傳鼓鐘。